Քանդակագործ Արտո Չաքմաքչյանը արդեն ութ տարի շրջում է Հայաստանում, գտնում մինչև այժմ մեզ հայտնի ու անհայտ արձաններ, նոր լույսի տակ ներկայացնում հայտնի գործերը: Երեք հարյուրի հասնող լուսանկարները այդ համառ պրպտումների արդյունքն են: Ի մի բերելով իր որոնումները՝ Արտո Չաքմաքչյանը ուսումնասիրություն է գրում հայ միջնադարյան արձանագործության մասին: Մենք խնդրեցինք նրան մեր ընթերցողներին ընդհանուր գծերով ներկայացնել մինչև այժմ անարդարացիորեն անուշադրության մատնված հայ միջնադարյան արձանագործությունը: Իհարկե, Արտո Չաքմաքչյանի մեկնաբանություններում վիճելի տեղեր կարող են լինել, բայց ընդհանուր առմամբ, կարծում ենք, որ հոդվածը հետաքրքրություն կառաջացնի մեր ընթերցողների մեջ: